3. ลักษณะการประกอบธุรกิจของบริษัทฯ และบริษัทในเครือ

การประกอบธุรกิจของบริษัทฯ สามารถแบ่งได้เป็น 6 ธุรกิจหลัก คือ ธุรกิจผลิตรายการโทรทัศน์
ธุรกิจสิ่งพิมพ์ ธุรกิจผลิตตัดต่อภาพเคลื่อนไหวด้วยระบบคอมพิวเตอร์ (Animation) ธุรกิจภาพยนตร์
ธุรกิจละครเวทีและคอนเสิร์ต ธุรกิจการรับจ้างจัดงาน
ซึ่งธุรกิจข้างต้นเป็นธุรกิจต่อเนื่องและสนับสนุนซึ่งกันและกัน โดยมีรายละเอียดดังนี้

3.1 ธุรกิจผลิตรายการโทรทัศน์

3.1.1 ลักษณะของผลิตภัณฑ์หรือบริการ

บริษัทฯดำเนินธุรกิจผลิตรายการโทรทัศน์โดยซื้อเวลาจากทางสถานีเพื่อออกอากาศรายการโทรทัศน์และขายโฆษณา
โดยมีรายได้จากการขายเวลาโฆษณา และจากการโปรโมตสินค้าและบริการในรายการโทรทัศน์

ปัจจุบันบริษัทฯมีรายการโทรทัศน์ที่ออกอากาศแบ่งได้เป็น 6 ประเภท จำนวนทั้งสิ้น 16 รายการ
ออกอากาศผ่าน 6 ช่องสัญญาณโทรทัศน์ ได้แก่ สถานีโทรทัศน์ช่อง 3, 5, 7, 9, NBT
และช่องทีวีไทย รายละเอียดดังนี้

1)  ควิซโชว์ และ เรียลลิตี้โชว์ (Quiz Show or Reality Show)
    ดำเนินรายการโดยมุ่งเน้นการถามคำถามผู้เข้าแข่งขันในรายการเป็นหลัก
    เพื่อหาผู้ชนะและชิงรางวัล
    โดยผู้ชมรายการโทรทัศน์จะได้รับทั้งสาระและความบันเทิงผ่านคำถาม
    และบรรยากาศการแข่งขันที่ตื่นเต้น สนุกสนาน ได้แก่

  ---- ---------------- -----------------------------------------------------------------------------------------
  1.   หลานปู่ กู้อีจู้        รายการที่นำเสนอเรื่องราวความรัก ความสัมพันธ์ของคนสองวัย คือ คุณปู่ คุณย่า คุณตา หรือคุณยาย
                        จูงมือหลานมาร่วมฝ่าภารกิจ เพื่อพิชิตรางวัล จนเป็นรายการขวัญใจของทุกวัยในครอบครัว

  2.   คนเก่งภาษาไทย     เป็นรายการเกมโชว์ควิซโชว์ที่เด็กนักเรียนมัธยมต้นมีใจรักทางด้านเกี่ยวกับภาษาไทยที่มีรางวัลถ้วยนายกรัฐมนตรี อภิสิทธิ์
                        เวชชาชีวะ และ ทุนการศึกษามูลค่า 100,000 บาท จาก ราชบัณฑิตยสถาน
  ---- ---------------- -----------------------------------------------------------------------------------------

2) เกมโชว์ (Game Show) บริษัทมีรายการโทรทัศน์ประเภทเกมโชว์ 2 รายการ
สามารถแบ่งได้เป็น 2 กลุ่มดังนี้

2.1) เกมโชว์ประเภทสาระและบันเทิง
เป็นรายการที่ให้ผู้ร่วมรายการเล่นเกมเพื่อแข่งขันชิงรางวัล
โดยมุ่งเน้นให้ผู้ร่วมรายการและผู้ชมรายการได้รับทั้งความบันเทิงและสาระ
โดยการสอดแทรกเนื้อหา แง่คิด และความรู้ต่างๆไว้ในรายการผ่านคำถามที่ถามผู้เล่นเกม
หรือการสัมภาษณ์ผู้ร่วมรายการหรือวิทยากรรับเชิญ ได้แก่

  --- ------------- --------------------------------------------------------------------
  3   ยกสยาม        เกมโชว์แห่งสยามประเทศ
                    ที่จะทำให้คนไทยฮึกเหิมและเกิดความรักและความภาคภูมิใจในถิ่นเกิด ก้าวสู่ศักราชที่ 3
                    ด้วยการเปิดโอกาสให้ชาวสยามเข้ามาแข่งขันแบบลุยเดี่ยวพร้อมทีมที่ปรึกษา 3 คนสนิท
                    เพื่อสู้กับคำถามแนวยกสยาม
                    ปรากฏการณ์ของเกมโชว์กับรางวัลสุดพิเศษจะเข้ามาประชิดคุณอย่างไม่ทันตั้งตัวและไม่สิ้นสุด

  4   SME ตีแตก      สุดยอดเกมโชว์ธุรกิจเอสเอ็มอี รูปแบบใหม่ สร้างสรรค์ไอเดียทางธุรกิจ
                    ให้ทั้งความรู้และความบันเทิงเต็มรูปแบบ เหมาะสำหรับผู้ที่ทำธุรกิจ
                    หรือผู้ที่กำลังจะเริ่มทำธุรกิจ ให้ประสบผลสำเร็จ สมกับสโลแกนของรายการที่ว่า “คิดจะเป็น
                    SME ต้องตีโจทย์ให้แตก ”

  5   ปาร์ตี้          เกมโชว์เพื่อสุขภาพที่มาพร้อมความสนุกสนาน นำเสนอความน่าทึ่ง
      วิทยาศาสตร์ ตอน สนุกด้วยรูปแบบที่หลากหลายเกี่ยวกับโรคภัยที่ใกล้ตัว
      อโรคา ไซน์     
      ปาร์ตี          
  --- ------------- --------------------------------------------------------------------

2.2) เกมโชว์ประเภทบันเทิง
เป็นรายการที่ให้ผู้ร่วมรายการเล่นเกมเพื่อแข่งขันชิงรางวัลโดยมุ่งเน้นให้ผู้ร่วมรายการและผู้ชมรายการได้รับความสนุกสนานเพลิดเพลิน
ได้แก่

+---+----------+--------------------------------------------------------+
| 6 | ชิง       | เกมโชว์ที่สร้างเสียงหัวเราะให้กับคนไทยมายาวนานถึง 20 ปี          |
|   | ร้อยชิงล้าน | พร้อมเพิ่มความสนุกสนานและเสียงหัวเราะที่ดังอยู่ให้ดังขึ้นไปอีก นำโดย   |
|   |          | ปัญญา นิรันดร์กุล และมยุรา เศวตศิลา ร่วมรับประกันความฮาโดย แก๊ง 3 |
|   |          | ช่า หม่ำ เท่ง โหน่ง ส้มเช้ง พัน ตุ๊กกี้                           |
+---+----------+--------------------------------------------------------+
| 7 | ชิง       | รวบรวมความสนุก ความบันเทิง ในเรื่องความคิดสร้างสรรค์           |
|   | ร้อยชิงล้าน | การลงทุนในเรื่องฉาก การแสดงอันตระการตา                     |
|   |          | นำเสนอในวันหยุดนักขัตฤกษ์                                   |
|   | มหัศจ     |                                                        |
|   | รรย์วันหยุด |                                                        |
+---+----------+--------------------------------------------------------+

3)  ซิทคอม (Sit Com ) ละครตลกเบาสมอง
    มุ่งเน้นความตลกขบขันและความสนุกสนานแก่ผู้ชมรายการ

เป็นหลัก ได้แก่

  ---- ------------- ----------------------------------------------------------------------------------
  8    ระเบิดเถิดเทิง   ละครซิทคอม ควบคู่ไปกับเกมโชว์ จากเรื่องราวสนุกสนาน ซอยเถิดเทิงได้ต้อนรับสมาชิกใหม่
                     เพื่อเพิ่มความสนุกสนานและร่วมสร้างสีสรรค์ เหมาะสมกับผู้ชมรายการทุกเพศทุกวัย

  9    ตลก 6 ฉาก     วาไรตี้ที่นำเสนอละครละครตลกหลากหลายฉาก ทอล์กโชว์ และเกมร้องเพลงในทุกสัปดาห์ พิธีกร
                     ปะทะกับแขกรับเชิญที่เป็นดาราหรือนักร้องชื่อดัง ทั้งในส่วนละครและร้องเพลงบนเวที
                     เพื่อสร้างความสนุกสนานและเสียงหัวเราะให้กับผู้ชมผลัดเปลี่ยนกันไปทุกสัปดาห์

  10   แฟกทอรี ที่รัก    เป็นผลงานการกำกับละครซิทคอมเรื่องแรกของเพ็ชรทาย วงศ์คำเหลา หรือ หม่ำ จ๊กมก
                     และยังเป็นนักแสดงในเรื่องนี้อีกด้วย
                     โดยละครจะเป็นเรื่องราวของเหล่าคนงานชาวอิสานกับหนุ่มนักเรียนนอกลูกเจ้าของโรงงานในโรงงานหนังไทย
                     เหมาะกับทุกเพศทุกวัย เมื่อชมแล้วอาจทำให้ชาวอีสานคิดถึงบ้านเกิด
  ---- ------------- ----------------------------------------------------------------------------------

4) วาไรตี้ (Variety) รายการที่มีรูปแบบรายการและการนำเสนอที่หลากหลาย ได้แก่

  ---- -------------- ---------------------------------------------------------------------------
  11   ล้วงลับตับแตก     วาไรตี้เกมโชว์ที่นำเสนอความสนุกสนานแบบหลากหลายกับเกมโชว์ 3 รูปแบบในรายการเดียว ทั้ง ฮา
                      อำ ขำ และซึ้ง จนทำให้ต้องทึ่งในความมัน

  12   ชิงช้าสวรรค์      รายการวาไรตี้เน้นความสนุกสนานของครอบครัวทุกเพศทุกวัย
                      โดยรูปแบบของรายการมีความหลากหลายของสาระในบรรยากาศสวนสนุก ได้แก่ ช่วง Sit Com
                      เนื้อหาเกี่ยวกับเรื่องราวในตลาดสด และ
                      การแข่งขันวงดนตรีลูกทุ่งของนักเรียนมัธยมที่มีความสามารถครบเครื่องทั้งเรื่องนักดนตรี หางเครื่อง
                      นักร้อง และพิธีกร และนำผู้ชนะการแข่งขันของแต่ละสัปดาห์มาแข่งในแบบ Champ of the Champ
                      อีกด้วย
                      ซึ่งถือว่าเป็นการแสดงความสามารถที่ยิ่งใหญ่ตระการตาของเหล่านักเรียนมัธยมทั่วทุกภาคของประเทศ

  13   เท่งโหน่งผจญภัย   วาไรตี้คู่ซี้ที่ระหกระเหินเดินทางไปซอกแซก หาความรู้ ให้ความบันเทิง ทั่วผืนแผ่นดินไทย

  14   Young MEA DEE  วาไรตี้โชว์ ปฏิบัติการภารกิจทำความดี ที่ Celeb คนดัง และสมาชิก youngmea.com
       Mission        จะต้องร่วมกันฝ่าฟันภารกิจในการทำความดีเพื่อสังคมและสิ่งแวดล้อม

  15   บิ๊กหม่ำ          โชว์ของศิลปินทั่วฟ้าเมืองไทย , ตลกตระกูลดังมาร่วมกันสร้างความฮา โชว์ทีเด็ดจากนักเต้น
                      และการแสดงหลากหลายรูปแบบ โดยมี คุณเพ็ชรทาย วงษ์คำเหลา เป็นผู้ดำเนินรายการ
  ---- -------------- ---------------------------------------------------------------------------

5) รายการวัฒนธรรม (Cultural Show) ได้แก่

  ---- ----------- --------------------------------------------------------
  16   คุณพระช่วย    รายการโทรทัศน์ที่มุ่งส่งเสริมศิลปวัฒนธรรมไทย
                   ประวัติของประเพณีวัฒนธรรมขนบธรรมเนียม ได้แก่ โขน ลิเก หมอลำ
                   โนราห์ ประเพณีสงกรานต์ เป็นต้น และมีการแข่งขันในช่วงคุณพระประชัน
                   โดยมีรูปแบบการนำเสนอแปลกใหม่และยิ่งใหญ่ตระการตา

  ---- ----------- --------------------------------------------------------

ตารางแสดงรายละเอียดรายการโทรทัศน์ของบริษัทฯ ( ปี 2553)

+---------+------------------+-------------+--------+--------+--------+
| ประเภท  | รายการ           | วัน-เวลา     | สถานี   | เริ่ม    | อาย    |
|         |                  |             |        |        | ุรายการ |
| รายการ  |                  | ออกอากาศ    | โทรทัศน์ | ออ     |        |
|         |                  |             |        | กอากาศ |        |
+---------+------------------+-------------+--------+--------+--------+
| 1       | []1. หลานปู่ กู้อีจู้   | ว           | 7      | 2551   | 2 ปี    |
| .ควิซโชว์ |                  | ันเสาร์-อาทิตย์ |        |        |        |
|         |                  |             |        |        |        |
|         |                  | 18.00-18.30 |        |        |        |
|         |                  | น           |        |        |        |
+---------+------------------+-------------+--------+--------+--------+
|         | 2. คนเก่งภาษาไทย  | วันเสาร์      | ทีวีไทย  | 2552   | 8 เดือน |
|         |                  |             |        |        |        |
|         |                  | 18.00-18.30 |        |        |        |
|         |                  | น           |        |        |        |
+---------+------------------+-------------+--------+--------+--------+
| 2.      | 3. ชิงร้อยชิงล้าน    | วันอังคาร     | 7      | 2533   | 20 ปี   |
| เกมโชว์  |                  |             |        |        |        |
|         |                  | 22.25-24.25 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 4.               | ว           | 7      | 2549   | 4 ปี    |
|         | ชิงร้อยชิงล้านชะชะช่า | ันหยุดนักขัตฤกษ์ |        |        |        |
|         |                  |             |        |        |        |
|         | ฮามหัศจรรย์วันหยุด   | 13.00-14.00 |        |        |        |
|         |                  | น.          |        |        |        |
|         |                  |             |        |        |        |
|         |                  | 14.00-15.00 |        |        |        |
|         |                  | น.          |        |        |        |
|         |                  |             |        |        |        |
|         |                  | 15.00-16.00 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 5. ยกสยาม        | วันจันทร์-ศุกร์  | 9      | 2546   | 7 ปี    |
|         |                  |             |        |        |        |
|         |                  | 18.30-19.00 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 6. SME ตีแตก      | วันศุกร์       | 5      | 5 ก.พ. | เริ่มออ  |
|         |                  |             |        | 53     | กอากาศ |
|         |                  | 23.05-00.10 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 7. ปาร์ตี้          | วันเสาร์      | 5      | 2 ม.ค. | เริ่มออ  |
|         | วิทยาศาสตร์ ตอน    |             |        | 53     | กอากาศ |
|         | อโรคา ไซน์ ปาร์ตี   | 20.15-21.05 |        |        |        |
|         |                  | น.          |        |        |        |
+---------+------------------+-------------+--------+--------+--------+
| 3.      | 7. ระเบิดเถิดเทิง   | วันอาทิตย์     | 5      | 2539   | 14 ปี   |
| ซิทคอม   |                  |             |        |        |        |
|         |                  | 14.00-15.25 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 9. ตลกหกฉาก      | วันพฤหัสบดี    | 5      | 2550   | 3 ปี    |
|         |                  |             |        |        |        |
|         |                  | 23.30-00.10 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 10. แฟกทอรีที่รัก    | วันเสาร์      | 5      | 2552   | 6 เดือน |
|         |                  |             |        |        |        |
|         |                  | 14.00-14.30 |        |        |        |
|         |                  | น.          |        |        |        |
+---------+------------------+-------------+--------+--------+--------+
| 4.      | 11. ล้วงลับตับแตก   | วันพฤหัสบดี    | 9      | 2552   | 9 เดือน |
| วาไรตี้   |                  |             |        |        |        |
|         |                  | 22.15-00.15 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 12. ชิงช้าสวรรค์    | วันเสาร์      | 9      | 2547   | 6 ปี    |
|         |                  |             |        |        |        |
|         |                  | 16.30-18.00 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 13. เท่งโหน่ง      | วันพุธ        | 5      | 13     | เริ่มออ  |
|         | ผจญภัย            |             |        | ม.ค.   | กอากาศ |
|         |                  | 23.30-00.10 |        | 53     |        |
|         |                  | น.          |        |        |        |
+---------+------------------+-------------+--------+--------+--------+
|         | 14. Young MEA    | วันเสาร์      | NBT    | 2552   | 1 ปี    |
|         | Dee Mission      |             |        |        |        |
|         |                  | 09.30-10.00 |        |        |        |
|         |                  | น.          |        |        |        |
+---------+------------------+-------------+--------+--------+--------+
|         | 15. บิ๊กหม่ำ        | วันเสาร์      | 3      | 2548   | 5 ปี    |
|         |                  |             |        |        |        |
|         |                  | 15.00-15.45 |        |        |        |
|         |                  | น.          |        |        |        |
+---------+------------------+-------------+--------+--------+--------+
| 6.      | 16. คุณพระช่วย     | วันเสาร์      | 9      | 2547   | 6 ปี    |
| รายการ  |                  |             |        |        |        |
|         |                  | 15.05-16.00 |        |        |        |
| วัฒนธรรม |                  | น.          |        |        |        |
+---------+------------------+-------------+--------+--------+--------+

หมายเหตุ คำนวณอายุรายการโทรทัศน์ถึง มีนาคม 2553

3.1.2 การตลาด ภาวการณ์ แข่งขัน และ แนวโน้มอุตสาหกรรม

1) การตลาด

  1.1) กลยุทธ์_การดำเนินธุรกิจ

  บริษัทฯใช้กลยุทธ์_การดำเนินธุรกิจและกลยุทธ์การแข่งขันดังนี้

-   การสร้างสรรค์และพัฒนารายการ

บริษัทฯ มีนโยบายในการสร้างสรรค์และพัฒนารายการโทรทัศน์ของบริษัทฯอยู่เสมอ
นอกจากการสร้างสรรค์รายการใหม่แล้ว
บริษัทฯยังมีการพัฒนารายการเดิมอย่างต่อเนื่องทั้งในด้านรูปแแบบรายการ เนื้อหาสาระ
และความบันเทิง เพื่อให้รายการของบริษัทฯได้รับความนิยมจากประชาชนโดยตลอด
ซึ่งการที่บริษัทฯมีทีมครีเอทีฟที่มีความคิดสร้างสรรค์และมีประสบการณ์มายาวนานทำให้บริษัทฯสามารถสร้างสรรค์รายการใหม่ที่มีลักษณะเฉพาะตัวและแตกต่างจากผู้ผลิตรายอื่น
โดยนำเสนอความแปลกใหม่ สิ่งที่เหนือความคาดหวังและตรงกับความต้องการของผู้ชมรายการ

-   การควบคุมคุณภาพ

บริษัทฯ มีทีมผลิตที่มีประสิทธิภาพและมีประสบการณ์
มีการวางแผนกระบวนการผลิตและการตรวจสอบคุณภาพที่มีประสิทธิผล
รวมทั้งนโยบายการลงทุนเพื่อผลิตรายการโทรทัศน์ เช่น
การมีสตูดิโอของตัวเองทำให้สามารถที่จะควบคุมการผลิตได้ทุกขั้นตอน ลงทุนเรื่องฉาก
ดารานักแสดง เงินรางวัล และ องค์ประกอบต่างๆ
เพื่อให้รายการโทรทัศน์ของบริษัทฯมีความสวยงามตระการตาและทำให้ผลงานของบริษัทฯทุกเทป
ทุกรายการมีคุณภาพก่อนออกสู่สายตาประชาชน

-   การจำหน่ายและส่งเสริมการจำหน่าย

บริษัทฯ มีการขายแบบจัดเป็นแพ็คเกจ(Package)
เพื่อให้ลูกค้าสามารถเลือกลงโฆษณาและประชาสัมพันธ์กับบริษัทฯได้หลายรูปแบบในหลายรายการ
โดยลูกค้าสามารถเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในรายการเดียว
หรือการเลือกซื้อเวลาโฆษณาและเป็นผู้สนับสนุนรายการเพื่อโปรโมตสินค้าและบริการในหลายรายการ
เพื่อได้ช่วงเวลาและสถานีที่หลากหลายและสามารถวางแผนโฆษณาได้อย่างมีประสิทธิภาพ
เพื่อสร้างความพึงพอใจให้กับลูกค้า
ซึ่งถือเป็นข้อได้เปรียบและเป็นจุดแข็งของบริษัทฯในการแข่งขันเนื่องจากมีรายการโทรทัศน์หลายรายการ

-   การกำหนดราคา

บริษัทฯ
มีนโยบายการกำหนดราคาอัตราค่าโฆษณาและอัตราค่าโปรโมตให้มีความเป็นธรรมและคุ้มค่าต่อลูกค้าเพื่อรักษาความสัมพันธ์อันดีในระยะยาว
ซึ่งการกำหนดราคาจะพิจารณาจากความนิยมของแต่ละรายการ สถานี และช่วงเวลาที่ออกอากาศ
ซึ่งเป็นอัตราที่สามารถแข่งขันได้กับคู่แข่งในอุตสาหกรรม
นอกจากนี้กลยุทธ์การจำหน่ายแบบแพ็กเกจมีส่วนช่วยให้การกำหนดราคามีความยืดหยุ่นและสนองความต้องการของลูกค้าโฆษณาได้มากยิ่งขึ้น

  1.2) กลุ่มลูกค้าเป้าหมายและกลุ่มผู้ชมรายการเป้าหมาย

-   กลุ่มลูกค้าเป้าหมาย

กลุ่มลูกค้าที่ซื้อเวลาโฆษณาและโปรโมตกับบริษัทฯ สามารถแบ่งได้เป็น 2 กลุ่ม คือ

1.  กลุ่มบริษัทตัวแทนโฆษณา (Agency) คือ
    บริษัทที่ให้บริการวางแผนการโฆษณาและจัดสรรเวลาโฆษณาให้กับลูกค้าที่เป็นเจ้าของผลิตภัณฑ์หรือบริการต่างๆ
    โดยลูกค้ากลุ่มนี้จะซื้อเวลาโฆษณาและโปรโมตกับบริษัทฯเป็นแพ็คเกจ(Package) คือ
    การเลือกโฆษณาและประชาสัมพันธ์กับบริษัทฯได้หลายรูปแบบในหลายรายการ
    และได้ช่วงเวลาและสถานีที่หลากหลาย โดยเป็นการซื้อล่วงหน้าและมีระยะเวลาการซื้อนาน
    โดยมีระยะเวลาซื้อตั้งแต่ 1 เดือน, 3 เดือน, 6 เดือน หรือ 1 ปี
    เพื่อจัดสรรให้แก่การโฆษณาสินค้าและบริการแต่ละรายตามแผนโฆษณาที่วางให้กับลูกค้า
    ซึ่งได้แก่ บริษัทขนาดใหญ่ องค์กรของรัฐบาล และรัฐวิสาหกิจ
    ที่มีการวางแผนการตลาดและกำหนดงบประมาณการตลาดอย่างชัดเจนและมีการโฆษณาประชาสัมพันธ์อย่างต่อเนื่อง
    โดยให้บริษัทตัวแทนโฆษณาเป็นผู้วางแผนโฆษณาให้

2.  กลุ่มบริษัทที่เป็นเจ้าของผลิตภัณฑ์หรือลูกค้าโดยตรง (Direct Customer) ได้แก่
    บริษัทห้างร้านเอกชนทั่วไปที่สามารถกำหนดแนวทางโฆษณาและประชาสัมพันธ์ได้เองโดยติดต่อซื้อเวลาโฆษณากับ
    บริษัทฯโดยตรง
    ซึ่งส่วนมากลูกค้ากลุ่มนี้จะมีขนาดเล็กกว่ากลุ่มที่ติดต่อผ่านบริษัทตัวแทนโฆษณาและมีงบประมาณในการโฆษณาน้อยกว่า

-   กลุ่มผู้ชมรายการเป้าหมาย

  กลุ่มผู้ชมรายการเป้าหมาย
  บริษัทมุ่งเน้นการผลิตรายการที่ให้ผู้คนทุกกลุ่มทุกสาขาอาชีพสามารถชมได้และได้รับสาระและความบันเทิง
  โดยวางแผนให้กลุ่มผู้ชมหลักของแต่ละรายการเป็นตามลักษณะเฉพาะของแต่ละรายการโทรทัศน์ดังนี้

+--------------+----------------+-------------------------------------+
| ประเภทรายการ | รายการ         | กลุ่มผู้ชมเป้าหมาย                       |
+--------------+----------------+-------------------------------------+
| 1.ควิซโชว์     | หลานปู่ กู้อีจู้      | สำหรับครอบครัว ทุกเพศ                  |
+--------------+----------------+-------------------------------------+
|              | คนเก่งภาษาไทย   | สำหรับครอบครัว ทุกเพศ                  |
+--------------+----------------+-------------------------------------+
| 2.           | ชิงร้อยชิงล้าน     | สำหรับครอบครัว ทุกเพศ ทุกวัย             |
| เกม          |                |                                     |
| โชว์สาระบันเทิง |                |                                     |
+--------------+----------------+-------------------------------------+
| เกมโชว์บันเทิง  | ชิง             | สำหรับครอบครัว ทุกเพศ ทุกวัย             |
|              | ร้อยชิงล้านชะชะช่า |                                     |
|              |                |                                     |
|              | ฮามหัศจรรย์วันหยุด |                                     |
+--------------+----------------+-------------------------------------+
|              | ยกสยาม         | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | SME ตีแตก       | เน้นกลุ่มผู้ชมเป้าหมายหลัก คือ ประชาชนทั่วไป  |
|              |                | ผู้ทำธุรกิจ และผู้เริ่มทำธุรกิจ               |
+--------------+----------------+-------------------------------------+
|              | ปาร์ตี้ วิทยาศาสตร์ | สำหรับครอบครัว ทุกเพศ ทุกวัย             |
|              | ตอน อโรคา ไซน์  |                                     |
|              | ปาร์ตี           |                                     |
+--------------+----------------+-------------------------------------+
| 3. ซิทคอม     | ระเบิดเถิดเทิง    | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | ตลกหกฉาก       | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | แฟกทอรีที่รัก      | สำหรับครอบครัว ทุกเพศ ทุกวัย             |
+--------------+----------------+-------------------------------------+
| 4. วาไรตี้     | ล้วงลับตับแตก     | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | ชิงช้าสวรรค์      | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | เท่งโหน่ง ผจญภัย  | สำหรับครอบครัว ทุกเพศ ทุกวัย             |
+--------------+----------------+-------------------------------------+
|              | Young MEA Dee  | สำหรับครอบครัว ทุกเพศ ทุกวัย             |
|              | Mission        |                                     |
+--------------+----------------+-------------------------------------+
|              | บิ๊กหม่ำ          | สำหรับครอบครัว ทุกเพศ ทุกวัย             |
+--------------+----------------+-------------------------------------+
| 5.ร          | คุณพระช่วย       | สำหรับผู้ชมรายการโทรทัศน์ทุกเพศ ทุกวัย      |
| ายการวัฒนธรรม |                |                                     |
+--------------+----------------+-------------------------------------+

  1.3) การจำหน่ายและช่องทางการจำหน่าย

บริษัทฯ มีฝ่ายขายและการตลาดทำหน้าที่ในการจำหน่ายเวลาโฆษณาและการโปรโมตของบริษัทฯเอง
ซึ่งในการจำหน่าย จะมีเจ้าหน้าที่ของบริษัทเข้าไปติดต่อกับลูกค้าโดยตรง
เพื่อเสนอรูปแบบและแพ็คเกจการโฆษณาและโปรโมตรายการโทรทัศน์ต่างๆของบริษัทฯ
รูปแบบการจำหน่ายมีทั้งการจำหน่ายนาทีโฆษณา
การเป็นผู้สนับสนุนรายการโดยโปรโมตสินค้าหรือบริการ การขายแบบเป็นแพ็คเกจในรายการเดียว
หรือการขายแบบเป็นแพ็คเกจในหลายรายการ โดยมีลักษณะการจำหน่ายดังนี้

1.  การขายเวลาโฆษณา (Air Time)
    ซึ่งจำนวนนาทีโฆษณาต่อเวลาออกอากาศถูกกำหนดโดยกรมประชาสัมพันธ์ โดยการออกอากาศ
    1 ชั่วโมงสามารถขายเวลาโฆษณาได้สูงสุด 10 นาที

2.  การโปรโมตสินค้าและบริการในรายการ ได้แก่ การโฆษณาในรูปแบบแผ่นป้ายรางวัล,
    ป้ายโฆษณา ณ แท่น (Podium) ของพิธีกร หรือผู้ร่วมรายการ, หรือฉากรายการ เป็นต้น
    รูปแบบรายการโทรทัศน์ที่มีรายได้ประเภทนี้ ได้แก่ รายการประเภทเกมโชว์ ควิซโชว์
    โดยการทำสัญญากับผู้สนับสนุนรายการจะมีระยะเวลาสัญญาเป็นรายเดือนหรือรายปี
    ซึ่งรายได้ในส่วนนี้ทั้งหมดเป็นของบริษัทฯโดยไม่ต้องแบ่งให้กับทางสถานี

2) ภาพรวมอุตสาหกรรมและภาวการณ์แข่งขัน

  2.1) อุตสาหกรรมโฆษณา

ในปี 2552 ที่ผ่านมาเศรษฐกิจไทยโดยรวมชะลอลงจากปีก่อน
โดยเฉพาะในไตรมาสสุดท้ายของปีจากปัจจัยลบทั้งการชะลอตัวของเศรษฐกิจโลกและความไม่สงบทางการเมืองภายในประเทศ
ด้านอัตราเงินเฟ้อทั่วไปและอัตราเงินเฟ้อพื้นฐานลดลงจากปีก่อนเป็นร้อยละ -0.8 และ 0.3
ตามลำดับ
อย่างไรก็ตามอัตราเงินเฟ้อได้ปรับลดลงต่อเนื่องในช่วงครึ่งหลังของปีตามราคาน้ำมันที่ลดลงเป็นสำคัญ
ด้านอุตสาหกรรมโฆษณาได้รับผลกระทบโดยตรงจากภาวะเศรษฐกิจในช่วงครึ่งปีแรกและได้ปรับตัวเพิ่มขึ้นในช่วงครึ่งปีหลังจากประสิทธิผลจากมาตรการของภาครัฐและการฟื้นตัวจากการใช้จ่ายของภาคเอกชนรวมถึงเศรษฐกิจโลกโดยรวม

ผลจากปัจจัยทางเศรษฐกิจที่กล่าวมาแล้วข้างต้น ส่งผลให้อุตสาหกรรมโฆษณา ปี 2552
มีการเติบโตไม่มากนัก โดยเติบโตเพียง 0.1% จาก 90,120 ล้านบาท เป็น 90,217 ล้านบาท

+-------------------------------------------+--------------------------+
| เปรียบเทียบมูลค่าตลาดการโฆษณาผ่านสื่อต่างๆ        | สำหรับปี 2553              |
|                                           | มีการคาดการณ์ว่าเศร         |
| []                                        | ษฐกิจไทยมีแนวโน้มปรับตัวเพิ่มขึ้น |
|                                           | เนื่องจากประสิทธิผลจากมาตรกา |
| ที่มา : AGB Nielsen Media Research          | รของภาครัฐและการฟื้นตัวจากกา |
|                                           | รใช้จ่ายของภาคเอกชนรวมถึงเศ |
|                                           | รษฐกิจโลกโดยรวมเศรษฐกิจไทย |
|                                           | คาดว่าจะขยายตัวในอัตราร้อยละ |
|                                           | 3.0-4.0                  |
|                                           | (                        |
|                                           | โดยสำนักงานเศรษฐกิจการคลัง) |
+-------------------------------------------+--------------------------+

+-------------------------------+--------------------------------------+
| _ส                            | มูลค่าการโฆษณาผ่านสื่อโทรทัศน์              |
| ัดส่วนการใช้จ่ายโฆษณาผ่านสื่อต่างๆในปี |                                      |
| 2552                          | []                                   |
|                               |                                      |
| []                            |                                      |
|                               |                                      |
| ที่มา : AGB Nielsen Media       |                                      |
| Research                      |                                      |
+-------------------------------+--------------------------------------+

เมื่อเปรียบเทียบส่วนแบ่งทางการตลาดระหว่างสื่อโฆษณาต่างๆ
พบว่าสื่อโทรทัศน์เป็นสื่อที่มีส่วนแบ่งทางการตลาดสูงสุดเสมอมา
เนื่องจากเป็นสื่อที่สามารถเข้าถึงผู้บริโภคได้จำนวนมากและนำเสนอได้ทั้งภาพและเสียงพร้อมกัน
ในปี 2552 เม็ดเงินโฆษณาทางโทรทัศน์ เพิ่มขึ้นจาก 3.5% จาก 51,137 ล้านบาท เป็น 52,935
ล้านบาท

สถานีโทรทัศน์

ปัจจุบันบันมีผู้ประกอบกิจการสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่าหรือฟรีทีวี
(Free TV) ทั้งสิ้น 6 สถานี ได้แก่ ช่อง 3, ช่อง 5, ช่อง 7, ช่อง 9, ช่อง NBT
และช่องทีวีไทย

โดย ณ ธันวาคม 2552 ช่อง 7 และช่อง 3
มีส่วนแบ่งทางการตลาดด้านรายได้และด้านจำนวนผู้ชมสูงกว่าช่องอื่นๆ
โดยมีส่วนแบ่งเม็ดเงินโฆษณาผ่านสื่อโทรทัศน์ร้อยละ 28 และ ร้อยละ 29 ตามลำดับ อย่างไรก็ตาม
จะเห็นได้ว่าสถานีอื่นๆก็มิได้หยุดนิ่งและมีการปรับเปลี่ยนเพื่อเพิ่มความสามารถในการแข่งขัน
โดยที่ผ่านเพื่อเพิ่มกระแสความนิยมของผู้ชมโทรทัศน์
ซึ่งฝ่ายบริหารของแต่ละสถานีมีการวางกลยุทธ์การดำเนินธุรกิจที่มีประสิทธิภาพมากยิ่งขึ้นเพื่อเสริมสร้างรายได้และผลกำไรแก่บริษัทและผู้ถือหุ้น

ภาวการณ์แข่งขันของสถานีโทรทัศน์คาดว่าจะมีการแข่งขันเพิ่มขึ้นเนื่องจากในปี 2552
จะมีการเปลี่ยนแปลงในอุตสาหกรรมโทรทัศน์ โดยช่อง 5
มีการปรับนโยบายใหม่เป็นสถานีเพื่อความมั่นคง
หารายได้ให้เพียงพอต่อการประกอบกิจการโดยไม่เน้นการแสวงหากำไรเกินควร
มีการเปลี่ยนนโยบายจากการให้ผู้ผลิตเช่าเวลา มาเป็นร่วมผลิตรายการ
หรือสถานีผลิตรายการเองมากขึ้น รวมทั้งมีการปรับผังรายการมาเน้นด้านข่าวและสาระมากขึ้น
การเปลี่ยนแปลงดังกล่าวจะทำให้สถานีโทรทัศน์อื่นที่ยังเน้นหารายได้จากโฆษณา
มีแนวโน้มได้รับเม็ดเงินโฆษณาส่วนหนึ่งที่โยกมาจากช่อง 5 อีกด้วย

  ผู้ผลิตรายการโทรทัศน์

สำหรับธุรกิจผลิตรายการโทรทัศน์ในภาวะเศรษฐกิจชะลอตัว
มีการแข่งขันมากขึ้นโดยเฉพาะด้านคุณภาพ ทำให้ปี 2553
ผู้ผลิตรายการทั้งรายเล็กและรายใหญ่จะต้องทำงานร่วมกับสถานีโทรทัศน์มากขึ้น
เพื่อสอดคล้องกับนโยบายแต่ละสถานี

อย่างไรก็ตาม
การผลิตรายการโทรทัศน์ที่มีคุณภาพและเป็นที่นิยมรวมถึงกระบวนการได้มาซึ่งเวลาออกอากาศต้องอาศัยทั้งความคิดริเริ่มสร้างสรรค์ในการนำเสนอรายการที่แตกต่างเพื่อสร้างความนิยมจากผู้ชมโทรทัศน์
รวมถึงประสบการณ์และความสามารถในการผลิตด้วยความเป็นมืออาชีพ
เพื่อสร้างความเชื่อถือกับทางสถานีและผู้ซื้อโฆษณา ทำให้นอกจากบริษัทฯแล้ว
มีผู้ผลิตรายการโทรทัศน์รายใหญ่จำนวนน้อยรายที่นำเสนอรายการโทรทัศน์ ได้แก่ แกรมมี่, กันตนา,
มีเดีย ออฟ มีเดียส์, และอาร์เอส เป็นต้น
โดยผู้ผลิตแต่ละรายจะมีจุดเด่นและแนวทางในการผลิตและการนำเสนอที่แตกต่างกันไป
ซึ่งบริษัทฯมีจุดเด่นในการสร้างสรรค์รายการโทรทัศน์ขึ้นเองเพื่อเป็นทรัพย์สินทางปัญญาของบริษัทฯ
ที่ผ่านมารายการโทรทัศน์ของบริษัทฯมีเรตติ้งและจำนวนผู้ชมในปริมาณที่น่าพอใจโดยเฉพาะรายการด้านเกมโชว์ที่ให้ทั้งสาระและความบันเทิง
นอกจากนี้ เพื่อเพิ่มศักยภาพในการแข่งขัน
บริษัทฯได้มีการขยายรูปแบบรายการใหม่ๆไปยังรายการประเภทอื่นเพิ่มมากขึ้น อาทิเช่น ละคร
และวาไรตี้ ซึ่งได้รับการตอบรับอย่างดีจากทั้งผู้ชมรายการและลูกค้า

3.1.3 การจัดหาผลิตภัณฑ์และบริการ

การผลิตรายการโทรทัศน์มีต้นทุนหลักในการผลิต ได้แก่ ค่าเช่าเวลาออกอากาศจากทางสถานี,
เงินเดือนบุคลากรฝ่ายผลิต, ค่าใช้จ่ายในการผลิต, เงินรางวัล และค่าพิธีกรหรือผู้ดำเนินรายการ
เป็นต้น โดยมีขั้นตอนในการจัดหาผลิตภัณฑ์และบริการดังนี้

1)  จัดหาสถานีโทรทัศน์และช่วงเวลาออกอากาศ

  1.1) วิธีการจัดหาสถานีโทรทัศน์และช่วงเวลาออกอากาศ

บริษัทจะต้องยื่นเสนอรูปแบบรายการต่อสถานีโทรทัศน์เพื่อให้สถานีพิจารณาอนุมัติทุกปี
โดยมีขั้นตอนการอนุมัติ ดังนี้

การเสนอรูปแบบรายการต่อสถานี

บริษัทฯโดยทีมงานครีเอทีฟ (Creative) จะระดมความคิดสร้างสรรค์มาเป็นคอนเซ็ปต์
(Concept) รายการ
และวางเป็นรูปแบบรายการและรูปแบบการนำเสนอโดยในระหว่างกระบวนการดังกล่าวนั้นอาจมีการปรึกษาหารือกับทางสถานีโทรทัศน์หรือลูกค้าโฆษณาล่วงหน้า
เพื่อวางแนวทางการผลิตรายการโทรทัศน์
หลังจากนั้นจึงเริ่มดำเนินการเลือกสถานีและช่วงเวลาออกอากาศที่เหมาะสมกับรายการ
และจัดทำเป็นข้อเสนอ (Proposal) เพื่อเสนอให้ทางสถานีพิจารณา

การพิจารณาอนุมัติของสถานี

การพิจารณาของแต่ละสถานีจะมีหลักเกณฑ์แตกต่างกันไป โดยมีหลักใหญ่ๆในการพิจารณา คือ
รูปแบบรายการ และความสามารถในการชำระค่าเช่าเวลา ซึ่งการพิจารณารูปแบบรายการนั้น
ทางสถานีจะพิจารณาจากความเหมาะสมของลักษณะรายการกับเวลาออกอากาศ,
ประสบการณ์ของผู้จัดรายการ และสำหรับรายการเดิมที่มีการออกอากาศมาแล้ว
สถานีจะพิจารณาถึงความนิยมของรายการ และกระแสตอบรับของประชาชนและสื่อมวลชนเป็นหลัก

ลักษณะการทำสัญญากับสถานีโทรทัศน์

สถานีจะเป็นผู้กำหนดลักษณะการทำสัญญาเวลาออกอากาศกับทางสถานี โดยในปัจจุบัน บริษัทฯ
มีการทำสัญญาหลายรูปแบบกับแต่ละสถานีสำหรับแต่ละรายการ ดังนี้

การเช่าเวลาออกอากาศจากสถานีโทรทัศน์

โดยบริษัทฯทำสัญญาปีต่อปีกับทางสถานี ชำระค่าเช่า และขายเวลาโฆษณาเอง ซึ่งปัจจุบันบริษัทฯ
มีการทำสัญญาเช่าเวลากับช่อง 5 จำนวน 5 รายการ ได้แก่ เท่งโหน่งผจญภัย, ระเบิดเถิดเทิง,
ตลกหกฉาก, SME ตีแตก, และปาร์ตี้วิทยาศาสตร์ คอน อโรคา ไซน์ ปาร์ตี้
โดยสัดส่วนเวลาออกอากาศคิดเป็นร้อยละ 29 ของเวลาออกอากาศทั้งหมดต่อสัปดาห์ และช่อง 7
รายการได้แก่ รายการชิงร้อยชิงล้าน, ชิงร้อยชิงล้านชะชะช่าวันหยุด, รายการหลานปู้อีจู้
คิดเป็นร้อยละ 20 ของเวลาออกอากาศทั้งหมดต่อสัปดาห์

การแบ่งเวลาโฆษณากับทางสถานี (Time Sharing)
ซึ่งบริษัทฯไม่ต้องชำระค่าเช่าเวลากับสถานีทำให้ไม่มีต้นทุนค่าเช่าเวลา
แต่บริษัทฯต้องแบ่งเวลาในการขายโฆษณาส่วนหนึ่งตามสัดส่วนที่ตกลงกันให้กับทางสถานีไปจัดจำหน่ายเอง
ทั้งนี้บริษัทฯและสถานีจะร่วมกันกำหนดอัตราค่าโฆษณาและส่วนลดที่จะให้กับผู้ซื้อเวลาโฆษณาให้เป็นอัตราเดียวกัน
ซึ่งปัจจุบัน บริษัทฯมีการทำสัญญาในลักษณะการแบ่งเวลาโฆษณากับช่อง 9 จำนวน 4 รายการ ได้แก่
ยกสยาม, ล้วงลับตับแตก, คุณพระช่วย, ชิงช้าสวรรค์ โดยสัดส่วนเวลาออกอากาศคิดเป็นร้อยละ
43 ของเวลาออกอากาศทั้งหมดต่อสัปดาห์ และช่อง 3 จำนวน 2 รายการ ได้แก่ แฟกทอรีที่รัก
และบิ๊กหม่ำ โดยสัดส่วนเวลาออกอากาศคิดเป็นร้อยละ 8 ของเวลาออกอากาศทั้งหมดต่อสัปดาห์

  2) ขั้นตอนการผลิตรายการโทรทัศน์และบันทึกเทป

  แผนภาพขั้นตอนการผลิต

  2.1) ขั้นตอนเตรียมการผลิต (Pre-production)

การทำงานด้านการผลิตมีการแบ่งบุคลากรออกเป็นทีมงานย่อยเพื่อควบคุมการผลิตของแต่ละขั้นตอนในแต่ละรายการโทรทัศน์
ขั้นตอนการผลิตเพื่อออกอากาศในแต่ละเทป เริ่มต้นจากฝ่ายผลิตโดยทีมสร้างสรรค์ (Creative
Group) วางแผนงานและแนวความคิดในการผลิตสำหรับแต่ละเทปที่จะออกอากาศ
โดยการประชุมเพื่อเปิดโอกาสให้สมาชิกระดมความคิดสร้างสรรค์เพื่อให้ได้มาซึ่งแนวคิด
(Concept) และข้อสรุปเนื้อหา สาระ บันเทิง และมุขตลกที่ต้องการนำเสนอ และจัดทำเป็น
Story Board เพื่อส่งให้ทีมผลิตรายการวางแผนการดำเนินงาน กำหนดวันบันทึกเทป
นัดหมายดารา นักแสดง ผู้ร่วมรายการ
และกระจายงานไปยังส่วนงานต่างๆเพื่อเตรียมงานก่อนการถ่ายทำ

นอกเหนือจากการผลิตในแต่ละเทปแล้ว
ทีมงานเตรียมการผลิตของแต่ละรายการมีหน้าที่เตรียมงานและวางแผนล่วงหน้าทั้งในระยะสั้นและระยะยาวเพื่อกำหนดรูปแบบหรือทิศทางการดำเนินรายการโทรทัศน์
ทั้งนี้
เพื่อรักษาความนิยมของรายการและสรรหาแนวทางนำเสนอใหม่ๆและตรงกับความต้องการของผู้ชมรายการ
กระบวนการต่างๆ ได้แก่ การค้นคว้าหาข้อมูลข่าวสารเพื่อใช้พัฒนารายการ
การสรรหาดารานักแสดงหรือผู้ร่วมรายการ โดยเฉพาะอย่างยิ่ง
รายการเกมโชว์ที่ต้องการผู้เข้าแข่งขันที่มีความรู้ความสามารถพิเศษ เช่น ยกสยาม
ซึ่งมีการจัดหาโดยจัดการสอบเพื่อคัดเลือกตัวบุคคลดังกล่าวล่วงหน้า

  2.2) ขั้นตอนการถ่ายทำรายการ / บันทึกเทป (Production)

การถ่ายทำรายการโทรทัศน์ของบริษัทฯ
สำหรับรายการที่ไม่ได้ออกอากาศทุกวันจะถ่ายทำรายการล่วงหน้าประมาณ 2 สัปดาห์ ทั้งนี้
เพื่อให้ฝ่ายผลิตมีเวลาที่พอเพียงและสามารถควบคุมคุณภาพของรายการก่อนออกอากาศได้
เมื่อเสร็จสิ้นขั้นตอนเตรียมการผลิต ฝ่ายผลิตจึงนัดถ่ายทำรายการที่สตูดิโอ
การถ่ายทำรายการที่ไม่ใช่ประเภทละครแต่ละครั้งจะเป็นการถ่ายทำอย่างต่อเนื่อง
เพื่อให้บรรยากาศการดำเนินรายการเป็นไปอย่างต่อเนื่องและสนุกสนานต่อทั้งผู้เข้าแข่งขันและผู้ชมรายการในสตูดิโอ
ซึ่งสามารถถ่ายทำได้อย่างมีประสิทธิภาพจากการเตรียมการผลิตที่ดี

  2.3) ขั้นตอนภายหลังการถ่ายทำรายการ (Post- production)

กระบวนการภายหลังการถ่ายทำรายการ (Post-Production)
เป็นกระบวนการตัดต่อเทปที่ได้บันทึกการถ่ายทำ รวมถึงการคัดเลือกภาพ การเพิ่มเสียง
หรือเทคนิคพิเศษต่างๆ
ซึ่งบริษัทฯจะมีทีมงานในการตรวจสอบคุณภาพอีกครั้งก่อนส่งเทปรายการให้ทางสถานีเพื่อตรวจสอบความเหมาะสมก่อนการออกอากาศล่วงหน้าประมาณ
2-3 วัน หากทางสถานีมีความเห็นว่าเนื้อหารายการมีส่วนที่ไม่เหมาะสมต่อการออกอากาศ
ทางสถานีสามารถส่งกลับให้ทางบริษัทฯดำเนินการแก้ไขได้ทันเวลา
ซึ่งที่ผ่านมาบริษัทฯไม่พบปัญหาดังกล่าวเนื่องจากบริษัทฯมีนโยบายไม่ผลิตรายการที่เข้าข่ายต้องห้าม
และเมื่อเสร็จสิ้นขั้นตอนการผลิตทั้งหมดและได้เทปรายการที่สมบูรณ์ที่พร้อมให้ทางสถานีนำออกอากาศทางโทรทัศน์ต่อไป

3.2 ธุรกิจสื่อสิ่งพิมพ์

  ลักษณะของผลิตภัณฑ์หรือบริการ

ธุรกิจสื่อสิ่งพิมพ์ของบริษัทฯ ดำเนินการโดยบริษัท เวิร์คพอยท์ พับลิชชิ่ง จำกัด
มีวัตถุประสงค์เพื่อนำเสนอเรื่องราวสาระ และ บันเทิงผ่านสื่อสิ่งพิมพ์ประเภทต่างๆ
เนื่องจากในปัจจุบัน ผู้บริโภคมีความต้องการบริโภคข้อมูลข่าวสารมากขึ้น
ดังนั้นสื่อสิ่งพิมพ์จึงเป็นอีกสื่อหนึ่งที่สามารถเข้าถึงอีกกลุ่มผู้บริโภคซึ่งมีจำนวนมากและมีแนวโน้มการเติบโตทางธุรกิจสูง

+---+----------+--------------------------------------------------------+
| - | ปี 2552   | -   วางจำหน่ายพ็อกเก็ตบุ๊ค 6 ปก ได้แก่ Because I Love You,    |
|   |          |     Miracle love in 7 days,มหันตภัยใต้พิภพ Deeper, อักลี่     |
|   |          |     ตุ๊กกี้, ไม่มีใครในโลกเล่นเปียโนไม่ได้, อโรคาปาร์ตี้            |
|   |          |                                                        |
+---+----------+--------------------------------------------------------+

สำหรับในปี 2553 ทางบริษัทฯมีนโยบายที่จะรุกตลาดให้มากขึ้น ทั้งในส่วนของนิตยสารและ
พ็อคเก็ตบุ๊ค (Pocket Book) โดยบริษัทฯมีการคัดสรรเนื้อหาหนังสือที่จะผลิตมากขึ้น

การตลาด

1) การตลาดและกลยุทธ์การดำเนินธุรกิจ

บริษัทฯใช้กลยุทธ์การดำเนินธุรกิจและการแข่งขันดังนี้

-   การสร้างสรรค์ผลงานและควบคุมคุณภาพ

  ทีมงานผู้ผลิตตระหนักถึงความสำคัญในการผลิตผลงานให้ได้คุณภาพทั้งด้านเนื้อหาสาระและรูปแบบการนำเสนอ
  โดยมีนโยบายการสรรหาคัดเลือกเนื้อหาทั้งสาระและบันเทิงที่หลากหลาย นอกจากนี้
  มีการใช้เทคโนโลยีการผลิตเข้ามามีส่วนช่วยในการออกแบบ ตกแต่ง
  และปรับปรุงหน้าหนังสือให้มีสีสันสวยงามน่าอ่านยิ่งขึ้น
  เพื่อให้ผลงานที่ออกมามีคุณภาพและแตกต่างจากหนังสือประเภทเดียวกันทั่วๆไปและเพื่อเพิ่มความสามารถในการแข่งขัน

-   การกำหนดจุดขายของผลิตภัณฑ์ที่ชัดเจน

  บริษัทฯมีกลยุทธ์ในการกำหนดจุดขายของสิ่งพิมพ์ของบริษัทฯที่ชัดเจน
  โดยการนำเสนอผลงานที่มีคุณภาพและมีเนื้อหาสาระที่ตรงกับความต้องการของผู้อ่านและให้เป็นไปตามแนวคิดของสิ่งพิมพ์นั้นๆ

  สำหรับแนวความคิดผลิตนิตยสาร “ขายดี” ที่ได้รับการปรับเปลี่ยนหัวหนังสือมาจากนิตยสาร
  “แก้จน” คือ การเผยแพร่ความรู้เกี่ยวกับการประกอบอาชีพ
  และเป็นแรงบันดาลใจให้ผู้ที่อยากเป็นเจ้าของธุรกิจส่วนตัว
  โดยวิธีการดังกล่าวจะต้องเป็นการผสมผสานสาระและความบันเทิงอย่างลงตัวโดยไม่สูญเสียแนวความคิดเริ่มต้นของนิตยสาร

-   การกำหนดราคาที่เหมาะสม

  สำหรับลูกค้าผู้ซื้อสิ่งพิมพ์
  บริษัทฯมีนโยบายการกำหนดราคาให้เหมาะกับสิ่งพิมพ์แต่ละประเภทและกลุ่มผู้อ่านเป้าหมาย
  เพื่อให้ผู้อ่านได้รับประโยชน์อย่างคุ้มค่ากับราคาสิ่งพิมพ์นั้นๆ ซึ่งสำหรับนิตยสาร “ขายดี”
  บริษัทฯมีนโยบายกำหนดราคาที่ไม่สูงมากนัก
  เพื่อให้เหมาะสมกับแนวคิดของหนังสือและเพื่อเป็นการขยายฐานลูกค้าให้เพิ่มมากขึ้น
  นอกจากนี้บริษัทฯมีการให้ส่วนลดแก่ลูกค้าที่สมัครเป็นสมาชิกเพื่อจูงใจให้ลูกค้าซื้อนิตยสารระยะยาวกับบริษัทฯ

  สำหรับลูกค้าผู้ซื้อโฆษณา
  บริษัทฯมีนโยบายการกำหนดราคาให้สามารถแข่งขันกับนิตยสารหรือสิ่งพิมพ์อื่นๆได้ นอกจากนี้
  เพื่อส่งเสริมผู้โฆษณาที่เป็นผู้ประกอบการและเจ้าของผลิตภัณฑ์ที่ให้ความไว้วางใจลงโฆษณากับสิ่งพิมพ์ของบริษัทฯและเป็นการส่งเสริมการจำหน่าย
  บริษัทฯมีการให้ส่วนลดหรือให้สิทธิในการเลือกลงโฆษณาได้ตามความเหมาะสมเพื่อจูงใจให้ลูกค้าทำสัญญาระยะยาวหรือซื้อโฆษณาจำนวนมาก

ลูกค้าและกลุ่มลูกค้าเป้าหมาย

กลุ่มผู้อ่าน

บริษัทฯ มีนโยบายการผลิตสิ่งพิมพ์โดยมีเนื้อหาสาระที่หลากหลายเพื่อครอบคลุมกลุ่มผู้อ่านในวงกว้าง
โดยเน้นกลุ่มลูกค้าเป้าหมายที่มีความสนใจตรงกับเนื้อหาสาระของสิ่งพิมพ์นั้นๆ

นิตยสาร “ขายดี” ที่ได้รับการปรับเปลี่ยนจากนิตยสาร “แก้จน” กลุ่มผู้อ่านเป้าหมาย คือ
บุคคลทั่วไปในวงกว้าง ไม่จำกัดอายุ
ที่สนใจใฝ่หาความรู้เพื่อประกอบกิจการส่วนตัวหรือผู้ที่ต้องการหารายได้เสริม
หรือแม้แต่กลุ่มผู้อ่านที่ต้องการหาความรู้เพิ่มเติมโดยการเรียนรู้จากประสบการณ์ของผู้ประกอบอาชีพต่างๆกัน

กลุ่มลูกค้าที่ซื้อโฆษณา แบ่งเป็น 2 กลุ่ม คือ

  1. กลุ่มบริษัทตัวแทนโฆษณา (Agency)

  2. กลุ่มบริษัทที่เป็นเจ้าของผลิตภัณฑ์หรือลูกค้าโดยตรง (Direct Customer)

การจำหน่ายและช่องทางการจำหน่าย

การจำหน่ายโฆษณา

บริษัทฯมีทีมฝ่ายขายและทีมการตลาดของบริษัทฯ
เพื่อติดต่อกับลูกค้าที่ต้องการลงโฆษณากับสิ่งพิมพ์ของบริษัทฯ
โดยจะมีเจ้าหน้าที่ของบริษัทเข้าไปติดต่อกับลูกค้าโดยตรงเพื่อแนะนำสิ่งพิมพ์ของบริษัทและเสนอรูปแบบการโฆษณาในสิ่งพิมพ์ของบริษัทฯ
ลูกค้าดังกล่าวมีทั้งเจ้าของสินค้าและผลิตภัณฑ์ต่างๆ ผู้ประกอบการทั่วไป
ผู้ประกอบการรายใหม่ๆประเภทธุรกิจขนาดกลางและขนาดย่อม (SME) เป็นต้น นอกจากนี้
ยังมีผู้ซื้อโฆษณาและผู้ประกอบการที่รู้จักนิตยสารและสิ่งพิมพ์ของบริษัทฯที่สนใจลงโฆษณาติดต่อเข้ามาที่บริษัทโดยตรง

การจำหน่ายสินค้า

บริษัทฯจำหน่ายสินค้า
โดยการกระจายสิ่งพิมพ์ผ่านบริษัทตัวแทนจำหน่ายที่มีประสบการณ์และมีช่องทางการจำหน่ายครอบคลุมทั่วประเทศเนื่องจากธุรกิจสิ่งพิมพ์เป็นธุรกิจใหม่ของบริษัทฯ
นอกจากนี้
บริษัทฯมีการจำหน่ายตรงกับร้านสะดวกซื้อเพื่อเป็นการกระจายสินค้าไปสู่กลุ่มผู้บริโภคทั่วถึงมากขึ้น
และมีการจำหน่ายและจัดส่งสินค้าโดยตรงแก่ลูกค้าผู้ติดต่อกับบริษัทฯและลูกค้าที่เป็นสมาชิกนิตยสารอีกด้วย

การจัดหาผลิตภัณฑ์และบริการ

ทีมงานผลิตนิตยสารเป็นกลุ่มคนที่มีประสบการณ์ทางด้านงานเขียนและประสบการณ์ด้านข้อมูลข่าวสาร
โดยกระบวนการผลิตเริ่มต้นจากการกำหนดเนื้อหาสาระหลักของเล่มและข้อมูลเพิ่มเติมที่ต้องการจะนำเสนอ
โดยจะมีการวางแผนรูปเล่มล่วงหน้าประมาณ 2-3 ฉบับ
แหล่งข้อมูลมาจากการสรรหาเนื้อเรื่องใหม่ๆเกี่ยวกับบุคคลหรืออาชีพที่น่าสนใจมานำเสนอ
เป็นการนำเสนอประสบการณ์อันเป็นประโยชน์ต่อสังคมและเป็นการส่งเสริมชื่อเสียงรวมถึงสินค้าและบริการของบุคคลนั้นๆ
และ
เมื่อได้เนื้อหาเพื่อจัดทำนิตยสารแล้วจึงทำการรวบรวมและจัดส่งไปฝ่ายบรรณาธิการและทีมงานเพื่อตรวจทานข้อมูลและคำบรรยายในหนังสืออีกครั้ง
พร้อมทั้งจัดแต่งหน้าหนังสือและรูปเล่มให้สวยงามก่อนนำส่งสำนักพิมพ์ซึ่งบริษัทฯ
จ้างโรงพิมพ์ภายนอกเพื่อจัดพิมพ์ต่อไป

3.2.3 ภาวการณ์แข่งขันและแนวโน้มอุตสาหกรรม

ในปี 2552 ที่ผ่านมาการโฆษณาธุรกิจและสินค้าต่างๆผ่านสื่อสิ่งพิมพ์และนิตยสารคิดเป็นมูลค่า
19,376 ล้านบาทมีอัตราการการชะลอตัวลดลงลงร้อยละ 9 เมื่อเปรียบเทียบกับปี 2551 มูลค่า
21,280 ล้านบาท
เนื่องจากภาวะเศรษฐกิจและสถานการณ์ทางการเมืองทำให้ผู้ประกอบการมีความระมัดระวังมีการใช้จ่ายงบประมาณด้านการตลาดมากขึ้น

สำหรับสื่อสิ่งพิมพ์ประเภทนิตยสาร เป็นอีกสื่อที่มีการชะลอตัวลงในปี 2552 โดยมีอัตราการชะลอตัว
ร้อยละ 13

+----------------------------------+-----------------------------------+
| _สัดส่วนการใช้จ่ายโฆษณาผ่านสื่อต่างๆปี    | ม                                 |
| 2552                             | ูลค่าการโฆษณาผ่านสื่อสิ่งพิมพ์ประเภทนิตยสาร |
|                                  |                                   |
| []                               | []                                |
|                                  |                                   |
| ที่มา : AGB Nielsen Media Research |                                   |
+----------------------------------+-----------------------------------+

ในปี 2553 การแข่งขันในวงการสื่อสิ่งพิมพ์ยังคงเข้มข้นเหมือนเช่นทุกปีที่ผ่านมา
แต่ด้วยภาวะเศรษฐกิจที่ผันผวน จึงคาดการณ์ว่าไม่น่าจะมีสำนักพิมพ์เกิดขึ้นใหม่มากนัก
และผู้ประกอบการอาจจะต้องปรับเปลี่ยนแผนการผลิต โดยหันมามุ่งเน้นที่ “คุณภาพ” ของงาน
ไม่มุ่งเน้น “ปริมาณ” เหมือนเช่นที่ผ่านมา

นิตยสาร “ขายดี” ซึ่งได้รับการปรับเปลี่ยนหัวหนังสือจากนิตยสาร”แก้จน” บริษัทฯ
เน้นการนำเสนอข้อมูลสาระและบันเทิงตามแนวความคิดของหนังสือโดยเจาะกลุ่มผู้อ่านในวงกว้างและการจัดรูปเล่มและเนื้อหาที่แตกต่าง
ประกอบกับมีนิตยสารประเภทเดียวกันหรือมีเนื้อหาคล้ายกันไม่มากนัก ดังนั้นนิตยสาร “ขายดี”
จึงไม่ประสบปัญหาด้านการแข่งขันสูงมากนักเมื่อเทียบกับนิตยสารประเภทอื่นๆที่ต้องการชิงส่วนแบ่งทางการตลาดจากกลุ่มลูกค้าเดียวกัน

พ็อกเกตบุ๊ค (Pocketbook) ในปี 2553 บริษัทฯ
มีแผนงานที่จะผลิตหนังสือออกสู่ตลาดอย่างต่อเนื่อง เฉลี่ย 2 ปก ต่อเดือน
โดยมุ่งเน้นที่การคัดสรรต้นฉบับที่มีคุณภาพ
และสามารถสร้างความบันเทิง-สาระให้แก่ผู้บริโภคได้อย่างแท้จริง
ทั้งวรรณกรรมไทยและวรรณกรรมแปล

3.3 ธุรกิจผลิตหรือตัดต่อภาพเคลื่อนไหวด้วยระบบคอมพิวเตอร์ (Animation)

ธุรกิจผลิตหรือตัดต่อภาพเคลื่อนไหวด้วยระบบคอมพิวเตอร์ (Animation) ดำเนินงานโดยบริษัท
บ้านอิทธิฤทธิ์ จำกัด วัตถุประสงค์เพื่อรับออกแบบและผลิตภาพเคลื่อนไหวระบบคอมพิวเตอร์
(Animation) ให้แก่กลุ่มบริษัทผู้ผลิตโฆษณา (Production House) และบริษัทผู้ผลิต ภาพยนตร์
(Motion Picture Industry) สามารถดูผลงานของบ้านอิทธิฤทธิ์ได้ที่ www.ittirit.com

ลักษณะของผลิตภัณฑ์หรือบริการ

งานส่วนใหญ่เป็นงานรับจ้างการผลิตซึ่งผลิตภัณฑ์ทั้งหมดขึ้นอยู่กับรูปแบบที่ลูกค้าเป็นตัวกำหนด

ลูกค้าของบริษัทมีอยู่ 2 ประเภทคือ

1)  บริษัทผู้สร้างภาพยนตร์ (Motion Picture Industry) แบ่งงานได้ออกเป็น 2 ประเภท

1.1 ทีมงานจะสร้างสรรค์การตัดต่อภาพจากภาพนิ่งที่ทางผู้สร้างภาพยนตร์นำมาให้ โดยใช้
Computer Graphic ช่วยให้ภาพเคลื่อนไหวเหมือนจริง หรือ
ใช้สร้างสถานการณ์ตามที่ลูกค้าต้องการเช่น ภูเขาไฟระเบิด, แผ่นดินไหว

1.2
ทีมงานจะพัฒนาเรื่องและสร้างภาพยนตร์ขึ้นมาเองทั้งเรื่องโดยได้รับการว่าจ้างจากบริษัทผู้สร้างภาพยนตร์อีก
ทีหนึ่ง

2)  บริษัทผู้ผลิตโฆษณา (Production House) จะถูกว่าจ้างจากผู้บริโภค (End User)
    เพื่อผลิตโฆษณา โดยบริษัทผู้ผลิตโฆษณา จะเป็นผู้ออกแบบเนื้อเรื่อง
    โดยส่วนใหญ่การโฆษณาปัจจุบันได้ใช้เทคนิคการตัดต่อภาพ และคอมพิวเตอร์กราฟฟิกเข้ามาช่วย
    โดยโฆษณาบางชิ้นจะใช้คอมพิวเตอร์กราฟฟิกสร้างภาพให้เคลื่อนไหวเพื่อช่วยให้โฆษณาดูโดดเด่นหรือน่าสนใจขึ้น
    และสร้างสถานการณ์ตามที่ลูกค้าต้องการเช่นเดียวกับลูกค้าในกลุ่มผู้สร้างภาพยนตร์

การตลาดและกลุ่มลูกค้าเป้าหมาย

ทีมงานของ บ้านอิทธิฤทธิ์ มีประสบการณ์ในการ ตัดต่อภาพเคลื่อนไหวด้วยระบบคอมพิวเตอร์
(Animation) ซึ่งลูกค้าส่วนใหญ่พอใจและชื่นชอบผลงาน
เช่นการทำภาพเคลื่อนไหวให้กับภาพยนตร์โฆษณา ภาพยนตร์ การ์ตูน
และการทำไตเติ้ลรายการให้กับ บมจ.เวิร์คพอยท์ เอ็นเทอร์เทนเมนท์
บริษัทฯมีผลงานที่ออกสู่ท้องตลาดทั้งในและต่างประเทศ ในปี 2552 เช่น ภาพยนตร์เรื่อง 6:66
ตายไม่ได้ตาย, การ์ตูนเศรษฐกิจพอเพียง, Asean Summit,
พระพุทธทาส,งานราชพฤกษ์รวมใจภักดิ์ รักษ์พ่อหลวง คอมพิวเตอร์กราฟฟิก ภาพยนตร์โฆษณา เช่น
มาม่า,Johny Walker เป็นต้น มิวสิควีดีโอ ละครเวที เดอะ เลเจนด์ ออฟ เร่ขายฝัน

3.4 ธุรกิจภาพยนตร์

ลักษณะผลิตภัณฑ์และบริการ

-   ลักษณะผลิตภัณฑ์

ภาพยนตร์ในแต่ละเรื่อง มีระยะเวลาในการนำเสนออยู่ในช่วงระยะเวลาประมาณ 90-120 นาที
เพื่อสื่อสารเนื้อเรื่องหรือบทภาพยนตร์ออกมาเป็นเรื่องราว
โดยธุรกิจผลิตภาพยนตร์ของบริษัทสามารถแยกออกได้เป็น 2 กลุ่มคือ

ธุรกิจรับจ้างผลิตภาพยนตร์ ดำเนินงานโดย บริษัท หัวฟิล์มท้ายฟิล์ม จำกัด
ได้รับการว่าจ้างผลิตภาพยนตร์ รวม 4 เรื่อง คือ โหน่งเท่งนักเลงภูเขาทอง,
เท่งโหน่งคนมาหาเฮีย, หม่ำเดียวหัวเหลี่ยมหัวแหลม และ6:66 ตายไม่ได้ตาย โดยบริษัทฯ
มีนโยบายในการกำหนดราคาโดยพิจารณาจากต้นทุนในการผลิตเป็นฐานบวกผลตอบแทนหรือกำไรที่อยู่ในระดับที่เหมาะสม
ซึ่งแนวทางในการผลิตภาพยนตร์มีดังนี้

-   เนื้อเรื่องภาพยนตร์ บริษัทฯมีนโยบายในการจัดทำภาพยนตร์ที่มีคุณภาพ
    และมีความสามารถในการสร้างรายได้โดยจะเป็นภาพยนตร์ในแนวใดขึ้นอยู่กับสภาวะตลาดและบทภาพยนตร์

- ผู้กำกับภาพยนตร์
เนื่องจากบริษัทฯเป็นผู้ผลิตรายการโทรทัศน์มีประสบการณ์ผลิตรายการโทรทัศน์มายาวนาน
มีผู้กำกับรายการที่มีฝีมือและสามารถใช้ประสบการณ์การผลิตรายการโทรทัศน์ช่วยสร้างสรรค์ภาพยนตร์ที่มีคุณภาพ

ธุรกิจลงทุนในธุรกิจผลิตภาพยนตร์

การลงทุนในภาพยนตร์ของบริษัทนั้น บริษัทฯจะลงทุนเอง หรือลงทุนร่วมกับบริษัทอื่น เช่นในปี 2552
บริษัทฯได้ ร่วมลงทุนสร้างภาพยนตร์ไทย 1 เรื่อง ในสัดส่วน 50:50
ในรูปแบบกิจการร่วมค้ากับบริษัท สหมงคลฟิล์ม อินเตอร์เนชั่นแนล จำกัด คือ 6:66 ตายไม่ได้ตาย
โดยภาพยนตร์เรื่องนี้ได้เข้าฉายในเดือนกรกฎาคม 2552 ซึ่งประสบความสำเร็จ
และได้รับการตอบรับที่ดีจากผู้ชม

การตลาดและภาวการณ์แข่งขัน

-   ภาวะอุตสาหกรรม

สำหรับปี 2552 อุตสาหกรรมภาพยนตร์ มีมูลค่าตลาดประมาณ 3,500-3,700 ล้านบาท
แบ่งเป็นหนังเทศ 60% และหนังไทย 40%

ในปี 2553 มีหนังฟอร์มยักษ์เข้าฉายหลายเรื่อง โดยส่วนใหญ่จะเป็นภาพยนตร์ไทย อาทิ,
ตำนานสมเด็จพระนเรศวรมหาราชภาค 3 แล ะ4 และองค์บาก 3 เป็นต้น
เนื่องจากมีการแข่งขันฟุตบอลโลกจึงทำให้ภาพยนตร์ฟอร์มยักษ์จากต่างประเทศชะลอการฉายในปี
2553 นี้ ดังนั้นจึงมีการคาดการณ์ว่ารายได้ของอุตสาหกรรมอยู่ที่ประมาณ 4,000 ล้านบาท
เพิ่มขึ้นจากปี 2552 ซึ่งมีมูลค่าประมาณ 3,500-3,700 ล้านบาท

ในปี 2553 บริษัทได้ร่วมลงทุนกับบริษัทสหมงคลฟิล์ม อินเตอร์เนชั่นแนล
จำกัดในรูปแบบกิจการร่วมค้าเช่นเดิม โดยได้ว่าจ้างบริษัทหัวฟิล์มท้ายฟิล์ม จำกัด ผลิตภาพยนตร์ 4
เรื่องซึ่งคาดว่าจะเข้าฉายใน ไตรมาส 2, 3และ 4ของปี 2553

3.5 ธุรกิจละครเวที และคอนเสิร์ต

  ลักษณะผลิตภัณฑ์และบริการ

-   ลักษณะผลิตภัณฑ์

ละครเวที มีลักษณะประพันธ์บทโดยนักเขียนบทละคร เป็นรูปแบบของวรรณกรรม
โดยมากมักจะมีบทพูดกันระหว่างตัวละครซึ่งมีลักษณะการแสดงมากกว่าการอ่าน
ละครเวทีมีความแตกต่างจากละครเพลงซึ่งเน้นการร้องมากกว่า

จุดเด่นของละครเวที คือ การสื่อสารระหว่างผู้ชมกับนักแสดง
การสื่อสารระหว่างผู้ชมและนักแสดงเกิดขึ้นไปพร้อมๆกัน

องค์ประกอบของละครเวที คือ การแสดงสดบนเวที ที่มีฉาก แสง เสียง ประกอบ และบทละคร
คือส่วนที่สำคัญที่สุดในการทำละครทุกชนิด โดยเฉพาะอย่างยิ่งละครเวที เพราะมันคือ
ตัวกำหนดองค์ประกอบอื่นๆ ทุกอย่างในละคร ไม่ว่าจะเป็น โครงของเรื่อง,สีสันของแสง ของฉาก
ของเสื้อผ้า และรวมไปถึงการแสดง (Acting) ของนักแสดงด้วย โดยในปี 2552 ที่ผ่านมาบริษัท
โต๊ะกลม โทรทัศน์ จำกัด ได้ร่วมทุน กับ ทรูแฟนตาเชีย ผลิตละครเวทีเรื่อง เดอะเลเจนด์ ออฟ
เร่ขายฝัน เฉลียง เดอะ มิวสิคัล จำนวน 21 รอบ ที่โรงละครเอ็มเธียเตอร์

คอนเสิร์ต มีลักษณะเป็นการแสดงโดยนักร้องที่มีชื่อเสียง เป็นที่นิยม และมีเสียงร้องที่เป็นเอกลักษณ์
ประกอบ ฉาก แสง สี เสียง และ ทีมนักเต้นมืออาชีพ โดยในปี 2552 ที่ผ่านมา บริษัทฯ
ได้จัดคอนเสิร์ตคุณพระช่วยสำแดงสด ขึ้นที่โรงละครอักษรา เธียเตอร์ โดยมีนักร้องชั้นนำมากมาย
เช่น ก้อง สหรัถ, โต๋ ศักดิ์สิทธิ์ เป็นต้น
โดยได้รับกระแสตอบรับจากผู้ชมเป็นจำนวนมากจนต้องเพิ่มรอบให้แฟนเพลงได้เต็มอิ่มกับอรรถรสอย่างเต็มที่

  การตลาดและภาวการณ์แข่งขัน

-   ภาวะอุตสาหกรรม

สำหรับปี 2552 อุตสาหกรรมละครเวทีได้รับความนิยมเป็นบันเทิงทางเลือกให้กับประชาชน
ซึ่งทางบริษัท โต๊ะกลมโทรทัศน์ จำกัด ถือว่ามีศักยภาพด้านนี้อยู่แล้ว

ในปี 2553 บริษัทมีแผนผลิตละครเวที 1 เรื่อง กำหนดการแสดงในไตรมาส 4 ของปี 2553 นี้
โดยเชื่อว่าจะได้รับกระแสความนิยมเช่นเดียวกัน

3.6 ธุรกิจรับจ้างจัดงาน

  ลักษณะผลิตภัณฑ์และบริการ

  ธุรกิจรับจ้างจัดงาน เป็นธุรกิจที่ให้บริการด้านการจัดงานกิจกรรมแบบครบวงจร
  เพื่อตอบสนองความต้องการและจุดมุ่งหมายของลูกค้า

ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน ลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด และการเสริมสร้างภาพลักษณ์ของตราสินค้า
    อาทิ การเปิดตัวสินค้าหรือบริการ การส่งเสริมการขาย เป็นต้น

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อสื่อสารกับประชาชน
    ซึ่งอาจจะเป็นการจัดกิจกรรมในรูปของงานนิทรรศการหรือกิจกรรมพิเศษต่างๆ
    หรือเป็นกิจกรรมการประชุม สัมมนาระดับนานาชาติ การประชาสัมพันธ์งานให้เข้าถึงประชาชน

    ช่องทางการให้บริการ

  บริษัทฯ มีช่องทางการให้บริการ ผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน (Pitch)

โดยลูกค้าจะเชิญบริษัท เข้าร่วมเสนอแผนงาน (Pitch) แข่งกับผู้รับจัดกิจกรรมรายอื่นๆ
ในส่วนของลูกค้ารายเดิม ทีมงานก็มีหน้าที่ในการรักษาความสัมพันธ์ที่ดีอย่างต่อเนื่อง
เพื่อให้ทราบถึงแผนงานการจัดกิจกรรมด้านการตลาด และเสนอแนวคิดในการจัดกิจกรรมใหม่ๆ
แก่ลูกค้า

  2) ผ่านทางสายสัมพันธ์ (Strategies Partner)

งานที่ได้รับส่วนใหญ่มาจากสายสัมพันธ์ทางธุรกิจ มากกว่าการเข้าเสนอแผนงานแข่งกับรายอื่นๆ
โดยลูกค้าจะมาจากการที่เคยดำเนินธุรกิจร่วมกัน
และเห็นศักยภาพของบริษัทฯในการดำเนินการจัดกิจกรรมต่างๆ

  การตลาดและภาวการณ์แข่งขัน

  ภาวะอุตสาหกรรม

อุตสาหกรรมการจัดกิจกรรมการตลาดมีแนวโน้มเติบโตอย่างต่อเนื่อง
โดยปัจจุบันการจัดกิจกรรมทางการตลาดมีทั้งในภาคธุรกิจเอกชนและภาครัฐ
ซึ่งต้องการใช้การจัดกิจกรรมต่างๆมากขึ้น
เพื่อเป็นเครื่องมือในการเผยแพร่ข้อมูลให้แก่ประชาชนและกลุ่มเป้าหมายที่ต้องการสื่อสารให้ได้มากที่สุด
และให้เกิดประสิทธิภาพและความคุ้มค่าในการใช้งบประมาณทางการตลาด
นอกจากนั้นแนวโน้มการใช้กิจกรรมทางการตลาดยังเพิ่มขึ้น
ทั้งในด้านของความถี่และขนาดของกิจกรรมอีกด้วย
ในด้านการแข่งขันนั้นบริษัทที่มีขนาดองค์กรขนาดใหญ่และมีชื่อเสียงจะมีโอกาสในการรับงานมากกว่าบริษัทขนาดกลางและเล็ก
ทำให้การแข่งขันในธุรกิจนี้ไม่รุนแรงมาก

สำหรับในปี 2552 ที่ผ่านมาบริษัท ได้มีการจัดกิจกรรมให้กับทั้งภาครัฐและเอกชนต่างๆเช่น
การประชาสัมพันธ์งานราชพฤกษ์ รวมใจภักดิ์รักพ่อหลวง ที่ จ. เชียงใหม่,
งานคอนเสิร์ตอูมามิมันส์ยกโต๊ะ, งานพิธีเปิด ไทยเที่ยวเที่ยวปี 52 เป็นต้น